ओह् अभिसारिका नदी दै उस पार बड़ी दूर खड़ोती दी ही-ताम्मीं महेन्द्र नैं उसगी स्पष्ट दिक्खी लेआ। ओह् कुसै समें च बज्झी दी नेईं, नां गै उमरी दी बज्झी दी ऐ, ओह् कोई अजर-अमर गोपी ऐ-महेन्द्र नैं उसगी झट पनछानी लेआ-ओह् विनोदिनी ऐ। अपनी सारी बिरहा-बजोग, सारी बेदन, सारी जुआन्नीं दा भार लेइऐ ओह् जुगें-जुगें थमां अपने प्रीयत्तम गी मिलने तांईं लम्मी यात्तरा पर निकली दी ऐ। पता नेईं किन्नें गै गीतें ते छंदें चा निकलदी, अज्ज ओह् इस जुगै दे कंडे पर आई पुज्जी दी ऐ। जमना दे इस सुन्न-मसुन्ने कंडे पर गास्सै दी कंठ-ध्वनि सुनचै दी ऐ--’मिगी पार पुजाओ, मिगी नदी पार कराओ।’ पार जाने लेई मच्छुए दी निहालपा च इस न्हेरे च आखर, ओह् इक्कली किच्चर खड़ोती रौह्ग?